**N á v r h**

 **K ú p n a  z m l u v a**

Predávajúci :

Názov: Mesto Trnava

Sídlo: Hlavná č. l, 917 71 Trnava

Štatutárny zástupca: JUDr. Peter Bročka, LL.M. - primátor mesta

Bankové spojenie : VÚB, a. s., Bratislava, pobočka Trnava

 IBAN SK23 0200 0000 3500 2692 5212, SWIFT: SUBASKBX

IČO : 00 313 114

DIČ: 2021175728

( ďalej len „ predávajúci“)

Kupujúci : Kupujúci : Kupujúci:

(ak je fyzická osoba) (ak je právnická osoba) (ak je fyzická osoba - podnikateľ)

Meno : Obchodné meno : Obchodné meno:

Priezvisko : Sídlo : Miesto podnikania:

Rodné meno: Štatutárny zástupca : IČO:

Narodený : IČO : DIČ:

Rodné číslo : DIČ: Zápis do príslušného registra:

Trvale bytom: Zápis do OR:

Štátna príslušnosť :

Stav :

a manželka

Meno :

Priezvisko :

Rodné meno:

Narodená :

Rodné číslo :

Trvale bytom :

Štátna príslušnosť :

Stav :

( ďalej len „kupujúci“)

uzatvárajú v zmysle § 588 a nasl. zákona č. 40/1964 Zb. Občiansky zákonník v znení neskorších predpisov, Všeobecne záväzného nariadenia mesta Trnava č. 290 o zmluvných prevodoch vlastníctva majetku mesta v znení neskorších zmien a uznesenia Mestského zastupiteľstva mesta Trnava (schválené podmienky obchodnej verejnej súťaže) č. 281/2019 zo dňa 03.12.2019

**túto kúpnu zmluvu:**

**čl. I. Úvodné ustanovenia**

 (1) Predávajúci je výlučným vlastníkom (podiel 1/1) nehnuteľností nachádzajúcich sa v katastrálnom území Smolenice, obec Smolenice, okres Trnava, zapísaných v katastri nehnuteľností vedenom na Okresnom úrade Trnava, katastrálnom odbore, na liste vlastníctva č. 604 v časti “A” – majetková podstata, stavba s. č. 1016 na parcele č. 2022/4 – popis stavby „**chata**“ a stavba na parcele č. 2026/6 – popis stavby „**zosilňovacia stanica (studňa s čerpadlom vody vrátane rozvodov vody k chate)**“.

(2) Stavby sa nachádzajú v extraviláne obce Smolenice v lesnatom prostredí rekreačnej oblasti Jahodník. Ide o lokalitu zastavanú rekreačnými chatami pre individuálnu rekreáciu v Malých Karpatoch. Príjazdová cesta do areálu je spevnená, v zimnom období udržiavaná. Cesta vedúca priamo k chate je nespevnená a neudržiavaná.

**čl. II. Predmet zmluvy**

(1) Predmetom tejto zmluvy je predaj a kúpa nehnuteľností uvedených v článku I. Úvodné ustanovenie, podľa situácie v prílohe (ďalej len „predmet kúpy“).

(2) Predmetom tejto zmluvy nie je predaj a kúpa pozemkov – parciel registra „C“ č. 2022/4 a 2026/6, na ktorých sú stavby postavené. Právny vzťah k parcele č. 2022/4 a 2026/6 je evidovaný na liste vlastníctva č. 382.

(3) Predávajúci na základe tejto zmluvy a uznesenia Mestského zastupiteľstva mesta Trnava č. 281/2019 zo dňa 03.12.2019 predáva zo svojho výlučného vlastníctva (podiel 1/1) predmet kúpy uvedený v článku I. ods. (1) tejto zmluvy a v stave v akom sa nachádza a kupujúci ho v stave v akom sa nachádza kupuje do svojho výlučného vlastníctva v celosti (podiel 1/1)/ resp. kupujúci ho kupujú v celosti do bezpodielového spoluvlastníctva manželov za kúpnu cenu dohodnutú v čl. III. tejto zmluvy a za podmienok dohodnutých v článku IV. tejto zmluvy.

(4) Kupujúci berie na vedomie, že vstupuje do právneho vzťahu vyplývajúceho zo Zmluvy o dodávke vody a poskytovaní služieb uzatvorenej medzi dodávateľom: TT-KOMFORT s.r.o., Františkánska 16, 917 32 Trnava, IČO: 36 277 215 (t.č. právny nástupca spoločnosti TT-KOMFORT spoločnosť STEFE Trnava, s.r.o.) ako správcom nehnuteľnosti vo vlastníctve predávajúceho a odberateľom: Štátna ochrana prírody SR, Správa slovenských jaskýň, Hodžova 11, 031 01 Liptovský Mikuláš, IČO: 17 058 520 uzatvorenej dňa 17.7.2006. Zmluva bola uzatvorená na dobu neurčitú.

(5) Kupujúci berie na vedomie, že vstupuje do právneho vzťahu vyplývajúceho zo Zmluvy o poskytovaní služieb medzi Mestom Trnava, Hlavná 1, 917 71 Trnava, IČO: 00 313 114 ako poskytovateľom služieb spojených so zabezpečovaním dodávky vody a Saleziánmi don Bosca – Slovenskou provinciou, Miletičova 7, 821 08 Bratislava, IČO: 00 586 421 ako prijímateľom služieb spojených so zabezpečovaním dodávky vody, uzatvorenej dňa 25.10.2019 na dobu neurčitú.

**čl. III. Kúpna cena**

Predávajúci predáva kupujúcemu predmet kúpy

**stavba súpisné číslo 1016 na parcele 2022/4 – popis stavby „chata“ a stavba na parcele č. 2026/6 – popis stavby „zosilňovacia stanica“** - za dohodnutú kúpnu cenu ................... eur

 slovom ..........................................................................................................eur

 *(doplní záujemca o kúpu v súlade s bodom A a I súťažných podmienok)*

 **čl. IV. Platobné podmienky**

(1) Kupujúci zložil dňa ............. zálohu na predmet kúpy vo výške 2000,- eur, slovom dve tisíc eur, ktorá je započítaná ako preddavok kúpnej ceny dohodnutej v čl. III. tejto zmluvy.

(2) Kupujúci uhradí predávajúcemu:

Zvyšok kúpnej ceny dohodnutej v čl. III. tejto zmluvy vo výške .................... eur, slovom ................................. eur poukázaním na účet predávajúceho uvedený v záhlaví tejto zmluvy, VS ........... ku dňu podpísania kúpnej zmluvy zo strany kupujúceho

(3) Kúpna cena sa považuje za zaplatenú ku dňu pripísania finančných prostriedkov na účet predávajúceho.

 **čl. V. Vyhlásenia zmluvných strán**

(1) Kupujúci vyhlasuje, že pred uzavretím tejto zmluvy sa oboznámil so stavom predmetu kúpy fyzickou prehliadkou na mieste samom, je mu jeho stav známy a v takomto stave predmet kúpy preberá do svojho vlastníctva v celosti.

(2) Predávajúci vyhlasuje, že na predmete kúpy neviaznu žiadne iné ťarchy a vecné bremená, okrem povinností vyplývajúcich z právneho vzťahu uvedeného v čl. II ods. (4 a 5).

 **čl. VI. Nadobudnutie vlastníctva**

(1) Kupujúci nadobudne vlastnícke právo k predmetu kúpy dňom právoplatného rozhodnutia príslušného okresného úradu o povolení vkladu vlastníckeho práva na základe tejto zmluvy do katastra nehnuteľností na Okresnom úrade Trnava, katastrálnom odbore.

(2) Návrh na vklad vlastníckeho práva do katastra nehnuteľností predávajúci podá do l5 dní odo dňa uzavretia kúpnej zmluvy. Správny poplatok za podanie návrhu na vklad do katastra nehnuteľností hradí predávajúci.

(3) V prípade, že Okresný úrad Trnava, katastrálny odbor vklad nepovolí, zmluvné strany si vrátia dovtedy vzájomné poskytnuté plnenia z tejto zmluvy.

 **čl. VII. Záverečné ustanovenia**

(1) Vzťahy súvisiace s touto zmluvou a touto zmluvou neupravené, sa budú riadiť príslušnými ustanoveniami Občianskeho zákonníka v znení neskorších predpisov.

(2) Zmluva nadobúda platnosť dňom podpísania zmluvnými stranami a týmto dňom sú zmluvné strany viazané svojimi prejavmi vôle. Účinnosť nadobúda dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava. Účinky prevodu vlastníckeho práva k predmetu predaja nastávajú dňom právoplatného rozhodnutia príslušného okresného úradu o povolení vkladu vlastníckeho práva v prospech kupujúceho.

(3) Zmluvné strany vyhlasujú, že zmluvu uzatvorili na základe ich slobodnej vôle, zmluva nebola uzavretá v tiesni za nápadne nevýhodných podmienok, zmluvu si prečítali, jej obsahu rozumejú a na znak súhlasu zmluvu podpisujú.

(4) Táto zmluva sa vyhotovuje v počte rovnopisov podľa počtu účastníkov na strane kupujúceho, z toho pre predávajúceho   sú určené 3 rovnopisy, pre každého kupujúceho je určený 1 rovnopis a 2 rovnopisy sú určené pre Okresný úrad Trnava, katastrálny odbor za účelom povolenia vkladu vlastníckeho práva k predmetu predaja.

(5) Zmluva bola zverejnená Mestom Trnava dňa *...............(vyplní MsÚ po zverejnení zmluvy, zmluva bude zverejnená do 5 dní po podpísaní obidvoma zmluvnými stranami).*

V Trnave, dňa ...........................

Predávajúci: Kupujúci:

.................................................. ...................................................

 JUDr. Peter Bročka LL.M.

 primátor mesta